**ПРОТОКОЛ № 31**

**от заседанието на Комисията по правни въпроси към**

**пленума на Висшия съдебен съвет,**

**проведено на 18.12.2023 г.**

Днес, 18 декември 2023 г., понеделник, от 13.00 ч. в сградата на Висшия съдебен съвет, се проведе заседание на Комисията по правни въпроси към пленума на ВСС в състав:

**ПРЕДСЕДАТЕЛ: ЦВЕТИНКА ПАШКУНОВА**

**ЗАМ. ПРЕДСЕДАТЕЛ: ГЕОРГИ КУЗМАНОВ - отсъства**

**ЧЛЕНОВЕ: СТЕФАН ГРОЗДЕВ**

**ВЕРОНИКА ИМОВА**

**АТАНАСКА ДИШЕВА - отсъства**

**ПЛАМЕН НАЙДЕНОВ**

**ЕВГЕНИ ИВАНОВ**

**СТЕФАН ПЕТРОВ**

На заседанието присъстват експертните сътрудници на комисията Красимира Василева – началник отдел ПОНД в дирекция „Правна“, Диляна Янкова – главен експерт – юрисконсулт в дирекция „Правна“, Кристина Григорова – главен експерт – юрисконсулт в дирекция „Правна“ и техническият сътрудник – Ирен Иванова.

**Д Н Е В Е Н Р Е Д:**

**1.ОТНОСНО**:Изпълнение на мярка 20.1.7. „Одобряване от Министерски съвет и внасяне в Народното събрание на Законопроект за държавните такси за определяне на обхвата на държавните такси и систематизиране на нормите за такси за административни услуги“ по Програмата за управление на Република България юни 2023-декември 2024 г.

**КОМИСИЯТА ПО ПРАВНИ ВЪПРОСИ КЪМ ПЛЕНУМА НА ВИСШИЯ СЪДЕБЕН СЪВЕТ**

**РЕШИ:**

**1.1**.  **ИЗПРАЩА** на министъра на правосъдиеторешение по т. 58 от протокол № 35/08.12.2022 год. на пленума на ВСС, ведно с Предложения за изменения на нормативната уредба по отношение на системата на съдебните такси за предприемане на действия за усъвършенстване на законодателството в изпълнение на дейност 3 по Проект № BG05SFOP001-3.004-0001 „Въвеждане на програмно бюджетиране в органите на съдебната власт“ по административен договор № BG05SFOP001-3.004-0001-C01 за предоставяне на безвъзмездна финансова помощ по Оперативна програма „Добро управление“, ведно с подготвени документи към тях, както следва:

1. Проект на Закон за изменение и допълнение на Закона за държавните такси;

2. Проект на Постановление за изменение на нормативни актове на Министерски съвет;

3. Мотиви към проект на Закон за изменение и допълнение на Закона за държавните такси;

4. Доклад за оценка на въздействието на проект на Закон за изменение и допълнение на Закона за държавните такси;

5. Финансова обосновка към проект на Закон за изменение и допълнение на Закона за държавните такси;

6. Мотиви към проекта за Постановление за изменение на нормативни актове на Министерския съвет;

7. Предварителна оценка на въздействието на проекта за изменение на нормативни актове на Министерския съвет.

**2. ОТНОСНО**: Правилник за изменение и допълнение на Правилника за администрацията на прокуратурата на Република България.

**КОМИСИЯТА ПО ПРАВНИ ВЪПРОСИ КЪМ ПЛЕНУМА НА ВИСШИЯ СЪДЕБЕН СЪВЕТ**

**РЕШИ:**

**2.1**.На основание чл. 26, ал. 3 от ЗНА проектът на Правилник за изменение и допълнение на Правилника за администрацията на прокуратурата на Република България, **ДА СЕ ПУБЛИКУВА** на интернет страницата на Висшия съдебен съвет в раздел „Обществени консултации“.

**2.2.** Срокът за предложения и становища по проекта на Правилник за изменение и допълнение на Правилника за администрацията на прокуратурата на Република България е 14 дни, съгласно чл. 26, ал. 4, изр. второ от ЗНА, считано от деня на публикуване.

**2.3. ДА СЕ УВЕДОМЯТ** всички административни ръководители на органите на съдебната власт за решенията по т. 2.1. и т.2.2.

**3. ОТНОСНО**: Извлечение от протокол № 13 от заседание на комисия „Професионална квалификация и информационни технологии“ (КПКИТ) към пленума на ВСС, проведено на 15.09.2023 г.

**КОМИСИЯТА ПО ПРАВНИ ВЪПРОСИ КЪМ ПЛЕНУМА НА ВИСШИЯ СЪДЕБЕН СЪВЕТ**

**РЕШИ:**

**3.1**. **ПОДКРЕПЯ** изразеното с решение по протокол №  8/16.06.2023 г. и потвърдено с решение по протокол № 13/15.09.2023 г. становище на комисия „Професионална квалификация и информационни технологии“ към пленума на ВСС относно представения проект на Споразумение за взаимодействие във връзка с осигуряването на достъп на органите на съдебната власт до електронни услуги на Националната агенция за приходите.

**3.2. УВЕДОМЯВА** комисия „Професионална квалификация и информационни технологии“ към пленума на ВСС за решението по т. 3.1.

**4. ОТНОСНО**: Извлечение от протокол № 35 от заседание на Комисия „Бюджет и финанси“ към пленума на Висшия съдебен съвет, проведено на 11.10.2023 г. и Заявление с вх. № ВСС-953/15.09.2023 год. на съдия Ваня Тенева

**КОМИСИЯТА ПО ПРАВНИ ВЪПРОСИ КЪМ ПЛЕНУМА НА ВИСШИЯ СЪДЕБЕН СЪВЕТ**

**РЕШИ:**

**4.1**. **ВЪЗЛАГА** на дирекция „Международна дейност и протокол“, АВСС да отправи запитване до Съвета на Европа за конкретизиране на разходите, които се очаква да бъдат поети при командироване на магистрати от изпращащата държава-членка, както и дали сред хипотезите по т. 23, раздел X от Резолюция СМ/Res (2012)2 има такива, в които надбавката за преместване/пътни/дневни разходи се поемат от Съвета на Европа.

**4.2.** **ВЪЗЛАГА** на дирекция „Международна дейност и протокол“, АВСС да отправи молба до Съвета на Европа за предоставяне на информация за установените вече практики свързани с командироването на длъжностни лица в Регистратурата на ЕСПЧ и в Отдела за изпълнение на съдебни решения към Съвета на Европа от останалите държави-членки.

**4.3. ИЗПРАЩА** решенията по т.1 и т. 2 на дирекция „Международна дейности протокол“, АВСС, за изпълнение.

**4.4. ИНФОРМИРА** съдия Ваня Тенева за приетите по т. 1 и т. 2 решения.

**5. ОТНОСНО**: Уведомление от административния ръководител на Районен съд – Тетевен.

**КОМИСИЯТА ПО ПРАВНИ ВЪПРОСИ КЪМ ПЛЕНУМА НА ВИСШИЯ СЪДЕБЕН СЪВЕТ**

**РЕШИ:**

**5.1**. Извън компетентността на Комисия по правни въпроси към пленума на Висшия съдебен съвет е да се произнесе по поставените въпроси, тъй като те касаят административното ръководство на съда.

**5.2**. **ДА СЕ УВЕДОМИ** Ани Георгиева – административен ръководител – председател на Районен съд – Тетевен за решението по т. 5.1.

**6. ОТНОСНО**: Доклад от директора на дирекция „Международна дейност и протокол“, АВСС във връзка с предоставяне на информация от страна на Република България с оглед подготовка на петия годишен Доклад за върховенството на правото в Европейския съюз за 2024 г. (ВСС-14398/22.11.23 г.)

**КОМИСИЯТА ПО ПРАВНИ ВЪПРОСИ КЪМ ПЛЕНУМА НА ВИСШИЯ СЪДЕБЕН СЪВЕТ**

**РЕШИ:**

**6.1**. **ПРИЕМА** за сведениеДоклад от директора на дирекция „Международна дейност и протокол“, АВСС във връзка с предоставяне на информация от страна на Република България с оглед подготовка на петия годишен Доклад за върховенството на правото в Европейския съюз за 2024 г.

**6.2. ИЗПРАЩА** становището на Комисия по правни въпроси към пленума на Висшия съдебен съвет на директора на дирекция „Международна дейност и протокол“, АВСС, за сведение.

**7. ОТНОСНО**: Информация, предоставена от Върховна касационна прокуратура.

**КОМИСИЯТА ПО ПРАВНИ ВЪПРОСИ КЪМ ПЛЕНУМА НА ВИСШИЯ СЪДЕБЕН СЪВЕТ**

**РЕШИ:**

**7.1**. Получената информация за броя на образуваните преписки и досъдебни производства в прокуратурите, с пострадали лица – призовкари, в периода 2020 г. до първо шестмесечие на 2023 г., **ДА СЕ ИЗПРАТИ** на министъра на правосъдието, по компетентност.

**8. ОТНОСНО**: Писмо с рег. индекс ВСС-15449/14.12.2023 г. от Министерство на правосъдието.

**КОМИСИЯТА ПО ПРАВНИ ВЪПРОСИ КЪМ ПЛЕНУМА НА ВИСШИЯ СЪДЕБЕН СЪВЕТ**

**РЕШИ:**

**8.1**. Поставеният въпрос е извън компетентността на Комисия по правни въпроси към пленума на Висшия съдебен съвет, тъй като Комисията не разполага с правомощието да дава задължителни указания по тълкуването на закона и неговото прилагане.

**8.2.** Решението по т. 8.1. ведно с мотивите да се изпрати на г-жа Юлия Ковачева – заместник-министър на правосъдието.

**ПРЕДСЕДАТЕЛ**

**НА КОМИСИЯТА: /п/**

**ЦВЕТИНКА ПАШКУНОВА**